Steve sê oor arrestasieSteve Hofmeyr. Foto: Facebook JONGSTE: Steve het intussen bevestig die inligting wat Nxumalo verskaf het is nie korrek nie. Hy is in ‘n 120 km/h-sone afgetrek. Die berig word só gewysig. Die sanger Steve Hofmeyr het op Facebook aan sy aanhangers verduidelik hoekom hy te vinnig gery en gevolglik in hegtenis geneem is vir ŉ spoedoortreding. Hofmeyr sê hy het van Pretoria na Badplaas gery vir ŉ vertoning toe hy afgetrek is. “Hofmeyr is in die die Bronkhorstspruit-gebied in hegtenis geneem nadat hy teen 169 km/h in ‘n 120 km/h-sone gejaag het,” het Busaphi Nxumalo, woordvoerder van die Gautengse verkeerspolisie, gesê. Steve is reeds op borgtog van R500 vrygelaat en hy sal Maandag in die landdroshof in Bronkhorstspruit verskyn. Hofmeyr het op gesê hy weet dit was onverantwoordelik en gevaarlik. Hy sê dit is die eerste keer in sy 30 jaar van reis na konserte wat dit gebeur. “Janine was deurgaans saam my en selfs sy is goed behandel.” Hofmeyr het ook geskerts: “Ek het my skoonma se adres as alternatief aangegee en gevra dat hulle haar asseblief nie moet bel voor ons troue nie…” Hofmeyr het ook iets te sê gehad vir Julius Malema, leier van die Ekonomiese Vryheidsvegters (EFF), nadat hy ook Donderdagaand in hegtenis geneem is vir ŉ spoedoortreding. “Hier is plek vir net een tronkvoël in hierdie tronksel, Julius. Skuif op vetgat.” Klik hier om meer te lees oor Malema se arrestasie.